UACมั่นใจทะยานแรง3ปีติดเป้ารายได้แตะพันล้านปี’55
&nbsp;UAC ตีปีกปีนี้รายได้ทะลุเป้า ปีหน้าขอโตอีก 15% ได้ดีตามธุรกิจพลังงาน ยอดขายเคมีภัณฑ์พุ่ง รุกหนักธุรกิจไอโบแก๊ส มาร์จินดี PTT ซื้อแน่นอนยาว 15 ปี
19 ส.ค. 2554

UAC ตีปีกปีนี้รายได้ทะลุเป้า ปีหน้าขอโตอีก 15% ได้ดีตามธุรกิจพลังงาน ยอดขายเคมีภัณฑ์พุ่ง รุกหนักธุรกิจไอโบแก๊ส มาร์จินดี PTT ซื้อแน่นอนยาว 15 ปี
นายกิตติ ชีวะเกตุ กรรมการผู้จัดการ บริษัท ยูนิเวอร์แซล แอดซอร์บเบ้นท์ แอนด์ เคมิคัลส์ (UAC) เปิดเผยว่า บริษัทได้รับประโยชน์จากธุรกิจพลังงานและเคมีภัณฑ์ที่เติบโตมาก คาดว่าในปี 2554 จะมีรายได้เติบโตจากปีนี้ประมาณ 15% ซึ่งปีนี้ทำได้เกินเป้าหมายที่วางไว้ว่าทั้งปีจะมีรายได้ 743 ล้านบาท และในปี 2555 คาดว่าจะมีรายได้แตะที่ 1,000 ล้านบาท
ทั้งนี้ บริษัทมีแผนขยายธุรกิจชัดเจนโดยในปี 2554 จะลงทุนประมาณ 200 ล้านบาท แบ่ง 150 ล้านบาทลงทุนในโครงการผลิต ก๊าซชีวภาพอัดความดันสูง (ไอโบแก๊ส) และเตรียมเซ็นสัญญาขายก๊าซไอโอแก๊สให้กับบริษัท ปตท. (PTT) ซึ่งสัญญาดังกล่าวมีระยะเวลา 15 ปี ส่วนราคาขายคาดว่าจะสรุปได้ในเดือน ม.ค. 2554
สำหรับโครงการไอโอแก๊สนั้น บริษัทคาดว่าผลตอบแทนจากการลงทุน นั้นจะอยู่ในอัตรา 15% ซึ่งสามารถสร้างรายได้ในระยะยาว 67 ปี และเป็นโครงการที่ให้อัตรากำไรขั้นต้น (มาร์จิน) สูงมากโดยเฉลี่ยจะอยู่ที่ 20% ซึ่งสูงกว่าธุรกิจอื่นๆ ของบริษัทที่มีมาร์จินเพียง 1516% 
“บริษัทเป็นรายแรกของประเทศไทยที่ใช้วัตถุดิบจากมูลสุกรในการผลิตไบโอแก๊สและมีแผนที่จะลงทุนในโครงการไอโอแก๊สแห่งที่ 2” นายกิตติ กล่าว
ในส่วนของเงินที่เหลือ 50 ล้านบาทนั้น อยู่ระหว่างการพิจารณาเพื่อหาสมาชิกเข้ามาร่วมทุนด้วย และมีแผนจะเพิ่มกำลังการผลิตในโครงการโบโอดีเซลที่ร่วมทุนกับบริษัท บางจากปิโตรเลียม (BCP) อีก 20% จากปัจจุบันที่มีกำลังการผลิต 3 แสนลิตรต่อวัน
กรรมการผู้จัดการ กล่าวว่า ในอนาคตโครงสร้างธุรกิจของบริษัทจะมีความแข็งแกร่งมากขึ้น เพราะนอกจากจะมีรายได้จากการผลิตและจำหน่ายสารเคมีภัณฑ์ซึ่งทุกวันนี้มีสัดส่วน 50 ต่อ 50 แต่อนาคตจะมีรายได้จากไอโอแก๊สเข้ามาด้วยซึ่งจะเริ่มชัดเจนในปี 2555 หลังขายให้กับ ปตท.ซึ่งคิดเป็นรายได้ สัดส่วนประมาณ 10-15%
ล่าสุดราคาหุ้น UAC ปิดที่ 8.25 บาท บวก 0.15 บาท